- 2 ŊURRU'‐ŊURRUŊUWALAŊUWUY DHÄWU
- <
- 15
- >

15
23—15:12
Djäriyanydja ŋunhi märr‐ŋamakurru' giŋ yukurrana nhinana, balanyara yana liŋgu bitjan nhanŋu bäpa'mirriŋu, ga ŋunhi ŋayinydja rakunydhina, bala nhanŋu gäthu'mirriŋuna dharapullilinydja wapthurruna nhanukala * 14:23—15:12 JothamDjothamnha.
Ga ŋunhala † 14:23—15:12 IsraelYitjuralnydja, mukthurruna yana yukurrana yolŋunydja walala ŋunhi nhinana yätjŋura, djäma yukurrana yätj yana, liŋgu walalaŋgu buŋgawa ‡ 14:23—15:12 JeroboamDjirapawum ŋunhi giŋ mirithirrina yätjnha. Yo, marinydja marrtjina yindithinana walalaŋgu, ga yolŋunydja walala yukurrana nhinana galŋa‐yätjthinana wal'ŋu wirrkina ŋayaŋu‐yätjthinana, yurru bäyŋuna ŋula yolŋunydja walalaŋgu guŋga'yunarawunydja. Ga ŋunhi ŋayi Djirapawum rakunydhinanydja, ga nhanŋu gäthu'mirriŋuna dharapulŋuranydja § 14:23—15:12 ZechariahDjakarrayana buŋgawayina. Ga ŋayinydja yana ŋunhiyinydja yätj buŋgawa, ga nhinana ŋayi ŋupara buŋgawanydja ḻurrkun' yana 6 ŋaḻindi ŋupara, bala ŋanyana bumara rakunyguŋala * 14:23—15:12 ShallumDjalumdhuna yäkuyu.
13-22 Ga ŋayi Djalumdja ŋanyapinyay ŋayi buŋgawakunhamina, ga ŋayinydja nhinana giŋ ga waŋgany ŋaḻindi, bala yana ŋanyanydja bumara † 15:13–22 MenahemMinayimdhuna, ga ŋayinydja wapthurruna ga giŋgunhamina ŋanyapinyay ŋayi. Ga yätj yana ŋayinydja ŋunhi Minayimdja, yaka ŋayi yukurrana djäma ŋunhi nhäku Garray ḏukṯukthina yukurrana. Ga bitjannana liŋguna marina yana yukurrana marrtjina ŋunhalayi, yana liŋgu ga rakunydhina ŋayi, yana liŋgu ga gäthu'mirriŋuyu nhanukala ‡ 15:13–22 PekahiahBikayayayu dharapul märraŋala giŋdhina ŋayina.
23-26 Ga ŋayinydja ŋunhi yätjnha dhikana mirithirrina; ŋayinydja nhinana yukurrana buŋgawa ga märrma' dhuŋgarra ŋupara, bala yana ŋayina § 15:23–26 PekaBikayuna yolŋuyu ḏarramuyu bumara ŋanya rakunyguŋala, ga ŋanyapinyaynha ŋayi buŋgawakunhamina.
27-31 Ga ŋayinydja ŋunhinydja Bikanydja ga yätjnha ḏarramu yana, yakana manymak giŋ, liŋgu ŋayi gäŋala yukurrana Yitjuralpuyŋunhanydja ŋurru‐warryurruna yätjlilina yana romlili. Ŋayina Bikana yäku buŋgawanydja yukurrana nhinana Yitjuralpuyŋuwunydja 20‐na ŋupara dhuŋgarranydja, ga ŋuliŋurunydja dhäŋuru ŋayi * 15:27–31 HosheaWotjiyayuna ŋanya bumara rakunyguŋalanydja, ga ŋayina buŋgawakunharamina Wotjiyana ŋanyapinyay ŋayi.
32-38 Ga ŋunhala Djudanydja wäŋaŋura Djothamnha yukurrana giŋ nhinana, ga ŋayinydja yukurrana djäma ŋamathaŋalana wal'ŋu, malthurruna yukurrana nhanŋuway Garraywuna, yurru ŋayi yaka ḏaw'‐ḏawyurruna ŋunhiyinydja buku‐ŋal'yunaramirrinydja wäŋa malanha, ŋunhi ŋuli yolŋu walala yukurranha buku‐ŋal'yuna bothinyarayŋuwu waŋarrwu walalaŋgu.
Bala ŋayi rakunydhinana Djothamdja, bala yana nhanŋu gäthu'mirriŋuna † 15:32–38 AhazWayatjnha dharapullili wapthurruna.

- 2 ŊURRU'‐ŊURRUŊUWALAŊUWUY DHÄWU
- <
- 15
- >

*^ 14:23—15:12 Jotham

†^ 14:23—15:12 Israel

‡^ 14:23—15:12 Jeroboam

§^ 14:23—15:12 Zechariah

*^ 14:23—15:12 Shallum

†15:13-22 15:13–22 Menahem

‡15:13-22 15:13–22 Pekahiah

§15:23-26 15:23–26 Peka

*15:27-31 15:27–31 Hoshea

†15:32-38 15:32–38 Ahaz

© 1989, 2017 Bible Society of Australia